‘‘আমি... চট্টোপাধ্যায়। আমি ইন্ডাস্ট্রি।’’
‘অটোগ্রাফ’ (২০১০) ছবির সেই সংলাপ এখন টলিউডে তাঁর অবস্থান নির্ণয় করে দিয়েছে।  ‘বুম্বাদা’ মানে আজ কেবল ইন্ডাস্ট্রি নয়, এই শব্দটার সঙ্গে জড়িয়ে রয়েছে অসংখ্য মানুষের আশ্রয়, আস্থা।
আজ তাঁর রাজ্যপাট অনেকেরই চোখ ধাঁধাবে। কয়েক প্রজন্মকে তিনি স্বপ্ন দেখিয়ে চলেছেন। প্রেমে পড়তে শিখিয়েছেন বাংলার অন্তত দু’টো জেনারেশনকে।
এবার তাঁর জীবনের আলো-আঁধারের সব দিক এক সুতোয় বুনে পর্দায় মেলে দিলেন পরিচালক মিতালি ঘোষাল ও সম্রাট। ছবির নাম, ‘ফর সিনেমা ওনলি’।
এই মানুষটির জীবনটাই যেন সিনেমা। জীবনের অনেকগুলো বছর সত্যিই দারিদ্র্যের সঙ্গে তাঁর নীরব লড়াই। মায়ের সঙ্গে দুই ভাই-বোন দিনের পর দিন শুধুমাত্র ভাত-ডালের জীবন কাটিয়েছেন। বাইরে কারোকে জানতে দেননি!
কলকাতা আন্তর্জাতিক চলচ্চিত্র উৎসবে প্রসেনজিৎ চট্টোপাধ্যায়, তাঁর জীবনের অজানা কাহিনির দরজা খুলে দেবেন। দেখুন ভিডিও—